Nyeste Skilderie af Kiøbenhavn, 1817-09-16
Det saakaldte Bakkehuus ved Valbybakke, samt Tracteur Mathiesens Hauge i Frederiksberg By og Tracteur Møllers i Alleen vare meget smagfuldt oplyste med Lamper. Kl. 12 bebudedes ved Raquetter Deres Majestæters Nærmelse, og omtrent Kl. 12 1/4 ankom Allerhøistsamme med D. K. H. Prindsesserne til Slottet. Paa Slotstrappen, modtoges Deres Majestæter og D. K. H. med en skjøn Sang af endeel med Blomsterkrandse smykkede Damer, hvorpaa det borgerlige Feldtartilleriehilsede med 3 Gange 27 Canonskud. Ved Foden af Frederiksbergbakke gjenlød ved Deres Majestæters Ankomst et almindeligt Hurraraab fra det forsamlede Folk. Noget neden for Bakken paa Landeveien ud for Valby, var endeel af Træerne behængte med Blomsterguirlander og Krandse, i hvilke saaes Kongeparrets Navnetræk. Her modtoges Deres Majestæter af 30 unge Piger fra Valby, iklædte deres Søndagsdragt, med flettede Haar og Krandse paa Hovedet. De istemmede en af en af Byens meest dannede Landmænd forfattet velmeent Velkomstsang, og bestrøede Veien opad Bakken til Slotsporten med Blomster. En Commando af Garden til Hest med 2 Trompeteere modtog Deres Majestæter ved Damhuset. - Næste Dags Middag Kl. 2 var foranstaltet en landlig Fest paa Grønningen i Haugen uden for den Side af Slottet, som vender mod Staden, der var lige udmærket ved sim hjertelige Simpelhed som ved den Høitidelighed, hvormed den udførtes. Efter Foranstaltning af Sognepræsten paa Frederiksberg og Amtets Politiemester, havde 50 af Frederiksberg, Byes Ynglinger og Piger forenet sig, under Professor Zincks Anførsel og Veiledning, for i adskillige Dage i Forveien at øve sig i de Sange, der skulde afsynges ved denne landlige Fest. Hr. Prof. Zink, Hr. Slotsforvalter Oehlenschlager og Hr. Slotsgartner Petersen havde foranstaltet ovenmeldte Grønning indhegnet, og i Midten anbragt et smagfuldt grønt Alter, smykker med alle Slags Blomster. Kl. 2 behagede det Deres Majestæter, og begge Prindsesserne allernaadigst at lade sig see i Vinduerne af Slottet, og derfra at tage den foranstaltede Festlighed i allernaadigst Øiesyn. Fra Slotskirken, under Herskabets Vinduer, gjenløb en liflig og høitidelig Vocalmusik, som paa det skjønneste udførtes af adskillige af Frederiksberg Byes Damer. Derpaa nærmede de i Slotsgaarden forsamlede unge Piger sig parviis, alle hvidklædte og med Krandse over Skuldrene, under Accompagnement af en smuk, af Hr. Prof. Zinck componeret, Jnstrumentalmusik. Foran gik nogle Ynglinger, af hvilke een har Dannebrogsflaget, og de øvrige alle Slags Agerdyrkningsredskaber og Kornkrandse, som Symbol paa Danmarks Frugtbarhed. Da de vare ankomne paa Grønningen, dannede de adskillige Grupper, og med barnlig Jnderlighed søgte disse Uskyldige at udtrykke Folkets glade Følelser ved det elskte Kongepars lykkelige Tilbagekomst. J det Vocalmusiken fra Kirken gjentagne Gange havde istemt, hvorved den herligste Harmonie frembragtes, blev følgende af Hr. Pastor Grundtvig forfattede Sang afsjungen, Held den Konge hvem Folket ledsager Stille vemodigt af Bye Ham med Jubel det atter modtager, Sangen sig løfter i Sky; Saa og ved Soel daler Fuglenes Røst, Hæver sig klar, naar det rødmer i Øst. Held Dig, Konning i Dannemark Vange Det er Din Arvegangs-Ret: Fulgt med Taarer, og hilser med Sange, Færdes vor Konninge Æt; Folket i Skoven har Fuglenes Viis: Taaren og Sangen er Straalernes Priis. Hil Dig Konge, paa Fædrene Borgen, Atter Velkommen i Vang! Chor af Fugle Dig venlig i Morgen. Vækker med sødere Sang: Hil Dig Marie vor Dronning saa fiin Kongen er Prisen og Kongen er Din! Hil Dig Konge, som haver paa Borgen, Hvad selv i Hytten er Held, Sid lyksalig, med Bod for al Sorgen, Vaagen for Dannemarks Vel! Siden med Taarer vi føle Dit Savn! Sildigste Slægter velsigne Dit Navn, Svag er Stemmen som her Dig har gjæstet, End ligger Kraften i Svøb; Vel Alt som har Hjerterod fæstet Groer dog i Aarenes Løb, Skjønnere Blomster og høiere Sang, Hielper os Gud vi Dig bringe engang, Nu offrede alle de unge Piger Blomsterkrandsene, paa Alteret, og begave sig derpaa ned af Bakken. Det Hele udførtes i allerstørste Orden, og ikke mindste Uorden eller Uheld forstyrrede denne herlige Folkefest. - Det fortjener her at erindres, at den 14de September for 27 Aar siden holdt Hendes Majestæt vor allernaadigste Dronning Sit høitidelige Jndtog i Kongestaden som Kronprindsesse.